Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 1001/14/5502	Čadca, 12.2.2015
EEČ : 2-37-28-2015

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Čadca
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 983,00 € 
b.	Peňažná suma určená na všeobecne prospešné účely: 40,00 € 
c.	Konkrétny adresát peňažnej sumy určenej na všeobecne prospešné účely: Diecézna charita Žilina, Dom charity sv. Gianny, Kukučínova 4, 022 01 Čadca, číslo účtu: XXXXX, 20,00 €  
d.	Suma odovzdaná štátu na peňažnú pomoc obetiam trestnej činnosti: 20,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Krásno nad Kysucou pod spisovou značkou ORP-1446/KK-CA-2014.
Dňa 09.11.2014 asi o 02.30 h., v meste XXXXX, časť XXXXX, po tom, čo vyšiel z pohostinstva XXXXX, poškodil tri, tam odparkované motorové vozidlá tak, že najprv hodil kameň do čelného skla osobného motorového vozidla zn. Peugeot 405, EČ: XXXXX, ktoré rozbil, čím majiteľovi XXXXX spôsobil škodu v sume 155,- €, po tomto hodil kameň do čelného skla osobného motorového vozidla zn. Audi A4, EČ: XXXXX, ktoré rozbil, pričom úlomky skla poškodili lak na karosérii, čím majiteľovi XXXXX spôsobil škodu v sume 648,- € a napokon nohou kopol do predného pravého blatníka osobného motorového vozidla zn. Mercedes Benz W209 320i, EČ: XXXXX, kde vznikla preliačina, čím majiteľovi XXXXX spôsobil škodu v sume 180,- €.

Odôvodnenie: 
Uznesením povereného policajta Obvodného oddelenia PZ, Krásno nad Kysucou sp. zn.: ČVS:ORP-1446/KK-CA-2014 z 22.11.2014 bolo XXXXX vznesené obvinenie pre prečin poškodzovania cudzej veci podľa § 245 odsek 1 Trestného zákona, na tom skutkovom základe tak, ako je to uvedené vo výrokovej časti tohto uznesenia. 

Podľa § 220 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a 
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu 
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Preskúmaním príslušného spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 odsek 1 Trestného poriadku.

Obvinený a poškodení uzavreli dňa 27.01.2015 dohodu o zmieri, v rámci ktorej obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný, a nahradil škodu tak, že poškodené vozidlá na vlastné náklady uviedol do pôvodného stavu tak, že dal poškodené časti vymeniť, resp. opraviť. Zároveň sa všetkým poškodeným ospravedlnil, čo títo prijali a žiadnu ďalšiu náhradu škody nepožadujú.

Dňa 10.02.2014 zložil na účet Okresnej prokuratúry Čadca peňažnú sumu vo výške 40,-- €, určenú na všeobecne prospešné účely pre Diecéznu charitu Žilina, Dom charity sv. Gianny, Kukučínova 4, 022 01 Čadca, číslo účtu: XXXXX, vo výške 20,-- € a na peňažnú pomoc obetiam trestnej činnosti vo výške 20,-- €.
 
Táto suma je primeraná závažnosti spáchaného trestného činu.

Obvinený a poškodení s týmto spôsobom vybavenia veci vyslovili súhlas. 

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť.

Mgr. Miloš Kováč
prokurátor